ועדת הפנים והגנת הסביבה, כנסת 20, פרוטוקול מספר 760, 2018-12-03 11:45

יואב קיש: אני מתכבד לפתוח את ישיבת ועדת הפנים והגנת הסביבה בנושא תיקון טעות בחוק רישוי עסקים (תיקון מס' 34), התשע"ח-2018 שעבר בוועדה.

יואב קיש: יש לפניי את המכתב של היועץ המשפטי לכנסת, איל ינון, ואת ההחלטה שהוא מבקש.

יואב קיש: אתן לתומר רוזנר להציג את זה ואחרי כן נקרא את התיקון ונצביע עליו.

תומר רוזנר: אנחנו נוקטים בהליך של תיקון טעות לפי פקודת סדרי השלטון והמשפט.

תומר רוזנר: במהלך הכנת הצעת החוק לקריאה שנייה ושלישית הוועדה החליטה לשנות את התקופה שבה ניתן לסגור עסק שפועל ללא רישיון באמצעות צו מנהלי, משישה חודשים ל-18 חודשים.

תומר רוזנר: ברוב המקומות שבהם הופיע המספר שישה חודשים הוא תוקן ל-18 חודשים.

תומר רוזנר: במקום אחד, למרות שהוקרא בוועדה "18 חודשים", בנוסח הסופי זה נשמט ונותר המספר "שישה חודשים", כך שנוצרת סתירה.

תומר רוזנר: אנחנו רוצים לתקן אותה, כך שיהיה ברור שמה שהוועדה החליטה, שאפשר יהיה לסגור עסק חדש שפועל ללא רישיון במשך 18 חודשים, יהיה קוהרנטי בכל המקומות שבהם זה קורה.

יואב קיש: תלוי איזה עסק, נחליט: פעם ככה, פעם ככה ...

תומר רוזנר: בכל המקומות שזה מופיע בהם בחוק.

תומר רוזנר: נקרא את ההחלטה.

יואב קיש: בבקשה, נא להקריא.

גלעד קרן: החלטה בדבר טעות בחוק רישוי עסקים (תיקון מס' 34), התשע"ח-2018 "בחוק רישוי עסקים (תיקון מס' 34), התשע"ח-2018, בסעיף 31, בסעיף 20(ב)(2) המובא בו, במקום "משישה" צריך להיות "מ-18".

גלעד קרן: "

יואב קיש: המשמעות היא הצבעה בוועדה ואז הצבעה במליאה לקריאה שנייה ושלישית?

תומר רוזנר: לא.

תומר רוזנר: צריכה להיות הצבעה אחת.

תומר רוזנר: אין הסתייגויות.

יואב קיש: אין גם זכות דיבור, כלומר מצביעים וזהו.

תומר רוזנר: מכיוון שאין הוראה אחרת בתיקון הזה אז תיקון הטעות ייכנס לתוקף במועד שבו מתחיל החוק.

יואב קיש: הבנתי, כי החוק עוד לא נכנס לתוקף.

יואב קיש: אני בעד.

יואב קיש: בעד – פה אחד

יואב קיש: ההחלטה התקבלה.

יואב קיש: נא להביא את זה למליאה.

יואב קיש: תודה רבה.

יואב קיש: הישיבה הסתיימה.